section_heading: Početci
paragraph_text: Do 1953. Čelik nije zabilježio neke veće uspjehe. Vrši se reorganizacija kluba i stvara se jači klub s većim pretenzijama. Tada NK Čelik mijenja ime u FK Zenica. U sezoni 1953./54. FK Zenica trijumfira u Republičkoj ligi i ulazi u kvalifikacije za ulazak u Drugu saveznu ligu. Protivnik je bila FK Šumadija iz Aranđelovca. Prvu utakmicu Zenica je dobila 4:0, a drugu izgubila 2:0. Tako se FK Zenica plasirala u Drugu saveznu ligu. Iako je sudjelovala prvi put, FK Zenica u jakoj konkurenciji osvajila je prvo mjesto. Nakon toga dolazi do ponovne reorganizacije natjecanja. Druga savezna liga je podijeljena na zone. Zenica se natječe u zoni A, gdje osvaja prvo mjesto i stječe pravo sudjelovanja u kvalifikacijama za Prvu saveznu ligu. Protivnik joj je bila ekipa FK Lovćena s Cetinja. Na Cetinju je ekipa Zenice izgubila 2:1, dok je u Zenici susret završio rezultatom 0:0. Zenica se nije uspjela plasirati u Prvu ligu. Bilo je to u sezoni 1955./56. Zenica nastavlja igrati u Zonskoj ligi. U sezoni 1956./57. osvaja drugo mjesto, ali u sezoni 1957./58. gubi odlučujuću utakmicu protiv FK Rudara u Kaknju s 1:0 i ne ulazi u Drugu saveznu ligu.